**ΔΕΛΤΙΟ ΤΥΠΟΥ**

**Η Trastor διευρύνει το χαρτοφυλάκιο της με την απόκτηση επαγγελματικής αποθήκης στον Ασπρόπυργο**

Η Trastor Α.Ε.Ε.Α.Π. (η «Εταιρεία»), ανακοινώνει την απόκτηση εμπορικής αποθήκης στην περιοχή «Μελίσσια» στον Ασπρόπυργο, συνολικής επιφάνειας 5.678,86 τ.μ. η οποία αποτελείται από ισόγειο χώρο αποθήκευσης και όροφο γραφείων.

Το τίμημα που προσέφερε η Εταιρεία ανήλθε σε 3.073.350 Ευρώ. Το ακίνητο είναι πλήρως μισθωμένο.

O κ. Τάσος Καζίνος, Διευθύνων Σύμβουλος της Εταιρείας, με αφορμή την ολοκλήρωση της εν λόγω αγοράς έκανε την ακόλουθη δήλωση:

«Με την απόκτηση επαγγελματικής αποθήκης στη καρδιά του Ασπροπύργου, εντάσσουμε το πρώτο ακίνητο Logistics στο χαρτοφυλάκιο της Εταιρείας μας. Η Trastor διευρύνει το χαρτοφυλάκιό της με μία νέα κατηγορία ακινήτου και συνεχίζει να τοποθετείται σε ακίνητα που βρίσκονται σε σημεία υψηλής εμπορικότητας. Με προσεκτικά μελετημένες επενδυτικές κινήσεις και ξεκλειδώνοντας ευκαιρίες, δημιουργούμε σταθερά, ένα σημαντικό χαρτοφυλάκιο ποιοτικών ακινήτων με προτεραιότητα την μεγιστοποίηση των αποδόσεων, την περεταίρω διασπορά του χαρτοφυλακίου και με έμφαση στην υπεύθυνη ανάπτυξη της Εταιρείας».

**Αθήνα, 16 Σεπτεμβρίου 2019**